སྲོག་ཆགས་ལ་མཚོན་ན་སེམས་ལྡན་ཡིན།དེར་བརྟེན་སེམས་ཚོར་ཡང་མེད།གྲོག་འབུར་ཚུན་ཆད་འཚོ་སྡོད་བྱ་རྒྱུའི་འདོད་པ་བྱེད་བཞིན་ཡོད།འཚོ་རྒྱུའི་དམིགས་ཡུལ་དེའང་གཙོ་བོ་བདེ་བ་དོན་དུ་གཉེར་ནས་བྱེད་བཞིན་ཡོད།གནས་སྟངས་འདིའི་འོག་ནས་འཇིག་རྟེན་བཀོད་པ་པོ་འདོད་མིན་ཇི་ལྟར་ཡང་ང་ཚོ་མི་ལ་ཁྱད་དུ་འཕགས་པའི་ཀླད་པ་ཡོད།ཀླད་པ་དེས་འདས་པའི་དུས་གནས་སྟངས་རྗེས་དྲན་བྱེད་ཐུབ་པ་ཙམ་མ་ཟད།མ་འོངས་པའི་གནས་སྟངས་ཐོག་བསམ་བློ་གཏོང་ཐུབ།བསམ་བློ་ཚད་དང་ལྡན་པ་ཞིག་གཏོང་བར་དངོས་ཡོད་གནས་སྟངས་ཤེས་དགོས།དེ་ཤེས་པར་ཕྱོགས་གཅིག་རྐྱང་རྐྱང་ལ་མ་ལྟ་བར་ངོས་གཉིས་དང་གསུམ།བཞི།དྲུག་སོགས་མདོར་ན་ཕྱོགས་ཚང་མའི་གནས་སྟངས་ཤེས་པ་བྱེད་དགོས།འདི་མི་ཁོ་ན་མ་གཏོགས་དུད་འགྲོས་བྱེད་ཐུབ་རྒྱུ་མ་རེད།